
Lehetséges változások a NATO légierő képességeiben

Mint minden katonai szervezetnek, a NATO légierőnek is alkalmazkodnia kell az új kihívásokhoz. Mivel a légierő az egyik legköltségesebb haderőnem, nem segíti a hatékony átalakulást a jelenlegi nehéz gazdasági helyzet, mely a modern világ szinte minden részét érinti. Ezért is vált fontossá az új feladatrendszerek ellátásához szükséges képességek és tulajdonságok megőrzése. Kiemelkedően fontos feladat a fejlesztendő területek hatékonyabbá tétele, annak érdekében, hogy a légierő megtartsa meghatározó szerepét a haderőnemek között.
A tanulmány tárgyalja a légierő képességeit, ezek alkalmazhatóságát, fenntarthatóságát és lehetséges fejlődési irányait. A jelen fegyveres konfliktusai során szerzett tapasztalatokat feldolgozva mutatja be, hogy milyen lehetőségek állnak a tárgyalt haderő előtt. Vizsgálja, hogy önállóan és összhaderőnemi környezetben, különös tekintettel korunk hadszíntereinek speciális követelményrendszerének megfelelően, milyen újítások várhatóak.



